Publication: Magyar Közlöny
Issue: MK-2001-129 (Year: 2001, Number: 129)
Era: 1990-2004
Section: szakmai szabályairól szóló 242/2000. (XII. 23.) Korm. rendelet (a továbbiakban: Korm. r.) 7. § (2) bekezdés a) pontjában foglalt előírásokat. A Kr. kifogásolt előírásai ugyanis
Paragraph Index: 757

7. § (1) bekezdése szerint a közszolgáltatási díj megállapítása az egységnyi díjtételek meghatározásával történik. Ugyanezen § (2) bekezdése értelmében pedig a települési szilárd hulladékkal kapcsolatos közszolgáltatás esetén az egységnyi díjtétel a gyűjtőedényzet egyszeri ürítési díja, illetve az elszállításra átvett hulladék tömeg vagy térfogat szerint meghatározott díj. Mivel a Kr. a lakossági szilárd hulladék szállítás és ártalmatlanítás díját szobánkénti fix havi összeg előírásával állapította meg, ezért ez a kifogásolt rendelkezés a Korm. r. 7. § (2) bekezdés a) pontjában foglalt díjmegállapítástól eltérő rendelkezést tartalmaz, így sérti az Alkotmány 44/A. § (2) bekezdésében foglaltakat. Ezért az Alkotmánybíróság a Kr. 2. számú melléklete 1. pontjának előírását megsemmisítette.

Source: https://magyarkozlony.hu/hivatalos-lapok/a56445a1845085eb0116ed645caa0000651572a1/dokumentumok/f1643d105fb52fa3d05cfee733a92ae4ff23ba60/letoltes